ddrg/super_eurlex huggingface dataset:
18

Kun sijoituksen osakkuus- tai yhteisyritykseen on tehnyt sellainen yhteisö tai se on tehty välillisesti sellaisen yhteisön kautta, joka on pääomasijoittaja taikka sijoitusrahasto tai muu vastaavanlainen yhteisö, mukaan luettuna sijoitussidonnaisiin vakuutuksiin liittyvät rahastot, yhteisö voi valita, että se arvostaa kyseiset sijoitukset käypään arvoon tulosvaikutteisesti IFRS 9:n mukaisesti. Esimerkki sijoitussidonnaiseen vakuutukseen liittyvästä rahastosta on rahasto, jota yhteisö pitää hallussaan perustana olevina erinä sellaisten vakuutussopimusten ryhmää varten, joihin sisältyy suoria oikeuksia osuuteen sopimuksen ylijäämästä. Tätä valintaa varten vakuutussopimuksiin luetaan sijoitussopimukset, joihin sisältyy oikeuksia harkinnanvaraiseen osuuteen ylijäämästä. Yhteisön on tehtävä tämä valinta kustakin osakkuus- tai yhteisyrityksestä erikseen kyseisen osakkuus- tai yhteisyrityksen alkuperäisen kirjaamisen yhteydessä. (Ks. IFRS 17 Vakuutussopimukset tässä kappaleessa käytetyistä termeistä, jotka on määritelty kyseisessä standardissa.) ...
(1)

N,N-dimetyyliformamidi on aproottinen keskipolaarinen orgaaninen liuotin, joka on luokiteltu lisääntymiselle vaaralliseksi kategoriaan 1B, välittömästi myrkylliseksi (hengitysteiden ja ihon kautta) kategoriaan 4 sekä silmiä ärsyttäväksi kategoriaan 2 Euroopan parlamentin ja neuvoston asetuksen (EY) N:o 1272/2008 (2) mukaisesti. N,N-dimetyyliformamidi on suurina määrinä tuotettu kemikaali, jota käytetään teollisissa toimintaympäristöissä ja ammatillisessa toiminnassa eri puolilla Eurooppaa.
(4)

Koska satovakuutus on tärkeä riskienhallintaväline, mukaan lukien huhtikuussa 2021 esiintyneen poikkeuksellisen pitkäkestoisen ja vakavan keväthallan kaltaisiin epäsuotuisiin sääoloihin liittyvät riskit sekä esimerkiksi covid-19-pandemiasta johtuviin markkinahäiriöihin liittyvät riskit, on tarpeen korottaa satovakuutustoimenpiteeseen sovellettavaa unionin rahoitusosuutta, jotta viininviljelijöillä olisi vahvempi kannustin ottaa satovakuutus. On myös asianmukaista, että kyseinen kannustin kattaa useamman kuin yhden markkinointivuoden, koska satovakuutuksiin myönnettävää tukea on kokemusten mukaan käytetty tähän mennessä hyvin vähän. Onkin ehdottomasti oltava riittävästi aikaa tiedottaa ja kannustaa jäsenvaltioita ja viinialan toimijoita hyödyntämään tätä poikkeuksellista tukitasoa. Delegoidun asetuksen (EU) 2020/592 8 artiklassa tarkoitettua unionin rahoitusosuutta satovakuutukseen myönnettävän tuen osalta olisi korotettava 16 päivästä lokakuuta 2021 ohjelmakauden 2019–2023 loppuun.
(3)

Täytäntöönpanoasetuksen (EU) 2019/2028 hyväksymisen jälkeen kaksi luottoluokituslaitosta on rekisteröity Euroopan parlamentin ja neuvoston asetuksen (EY) N:o 1060/2009 (4) 14–18 artiklan mukaisesti ja kaksi muuta ulkoista luottoluokituslaitosta, joiden osalta täytäntöönpanoasetuksessa (EU) 2016/1799 suoritettiin kuvaus, on poistettu rekisteristä. Koska asetuksen (EU) N:o 575/2013 136 artiklan 1 kohdassa edellytetään kuvausta kaikkien ulkoisten luottoluokituslaitoksen osalta, kyseistä asetusta olisi muutettava, jotta voidaan suorittaa kuvaus äskettäin rekisteröityjen ulkoisten luottoluokituslaitosten osalta ja poistaa kuvaus rekisteristä poistettujen ulkoisten luottoluokituslaitosten osalta.
(3)

Täytäntöönpanoasetuksen (EU) 2020/744 hyväksymisen jälkeen kaksi luottoluokituslaitosta on rekisteröity Euroopan parlamentin ja neuvoston asetuksen (EU) N:o 1060/2009 (5) 14–18 artiklan mukaisesti ja kaksi muuta ulkoista luottoluokituslaitosta, joiden osalta täytäntöönpanoasetuksessa (EU) 2016/1800 suoritettiin kuvaus, on poistettu rekisteristä. Sen vuoksi on tarpeen suorittaa kuvaus äskettäin rekisteröityjen ulkoisten luottoluokituslaitosten osalta ja poistaa kuvaus rekisteristä poistettujen ulkoisten luottoluokituslaitosten osalta.
(6)

Jotta talouden toimijat voisivat valmistautua tällä asetuksella käyttöön otettuihin uusiin sääntöihin, on aiheellista vahvistaa kohtuullinen aika, ennen kuin enimmäismääriä aletaan soveltaa. On myös aiheellista vahvistaa siirtymäkausi elintarvikkeille, jotka on laillisesti saatettu markkinoille ennen tämän asetuksen soveltamispäivää.
(1)

Asetuksen (EU) N:o 978/2012 17 artiklan 1 kohdan nojalla maa, jonka Yhdistyneet kansakunnat, jäljempänä ’YK’, on määrittänyt vähiten kehittyneeksi maaksi, saa vähiten kehittyneitä maita koskevan erityisen menettelyn (Everything But Arms arrangement, jäljempänä ’EBA’) mukaisia tullietuuksia. EBA-edunsaajamaiden luettelo vahvistetaan asetuksen (EU) N:o 978/2012 liitteessä IV.
KOMISSION TÄYTÄNTÖÖNPANOASETUS (EU) 2021/2130,

annettu 2 päivänä joulukuuta 2021,

täytäntöönpanoasetuksen (EU) 2020/1201 muuttamisesta siltä osin kuin on kyse sellaisten kasvien luetteloista, joiden tiedetään olevan alttiita Xylella fastidiosa -organismille

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 28 artiklan 1 ja 2 kohdan,

sekä katsoo seuraavaa:

(1) Komission täytäntöönpanoasetuksen (EU) 2020/1201 (2) antamisen jälkeen Euroopan elintarviketurvallisuusviranomainen päivitti Xylella fastidiosa (Wells et al.) -organismille alttiita isäntäkasveja koskevaa tietokantaansa sisällyttämällä siihen Salvia rosmarinus -lajin kaikkien Xylella -alalajien isäntäkasvina.

(2) Kyseinen laji olisi sen vuoksi lueteltava mainitun asetuksen liitteessä II Xylella fastidiosa -organismin alalajille pauca alttiina täsmennettynä kasvina, koska se on jo lueteltu alalajien multiplex ja fastidiosa osalta.

(3) Suku Rosmarinus olisi lisäksi poistettava asetuksen (EU) 2020/1201 liitteistä I ja II, koska kyseinen nimitys ei ole enää käytössä ja on korvattu nimityksellä Salvia rosmarinus.

(4) Sen vuoksi täytäntöönpanoasetusta (EU) 2020/1201 olisi muutettava.

(5) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/1201 muuttaminen Muutetaan täytäntöönpanoasetus (EU) 2020/1201 seuraavasti: 1) Korvataan liite I tämän asetuksen liitteessä I olevalla tekstillä; 2) Korvataan liite II tämän asetuksen liitteessä II olevalla tekstillä.

2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 2021. Komission puolesta Puheenjohtaja Ursula VON DER LEYEN

(1) EUVL L 317, 23.11.2016, s. 4.

(2) Komission täytäntöönpanoasetus (EU) 2020/1201, annettu 14 päivänä elokuuta 2020, toimenpiteistä Xylella fastidiosa (Wells et al.) -organismin unioniin kulkeutumisen ja siellä leviämisen estämiseksi (EUVL L 269, 17.8.2020, s. 2).
(4)

Kemikaalivirasto toimitti 12 päivänä lokakuuta 2020 komissiolle lausunnon (4) ehdotetuista muutoksista täytäntöönpanoasetuksen (EU) N:o 354/2013 11 artiklan 3 kohdan mukaisesti. Lausunnossa todetaan, että luvan haltijan hakemat muutokset voimassa olevaan lupaan kuuluvat asetuksen (EU) N:o 528/2012 50 artiklan 3 kohdan a alakohdan soveltamisalaan ja että muutosten täytäntöönpanon jälkeen kyseisen asetuksen 19 artiklan edellytykset täyttyvät edelleen. Kemikaalivirasto toimitti samana päivänä komissiolle tarkistetun yhteenvedon biosidivalmisteen ominaisuuksista kaikilla unionin virallisilla kielillä täytäntöönpanoasetuksen (EU) N:o 354/2013 11 artiklan 6 kohdan mukaisesti.
1.

”Emraan Ali (huonolaatuinen alias: Abu Jihad TNT). Syntymäaika: a) 4.7.1967. Syntymäpaikka: a) Rio Claro, Trinidad ja Tobago. Kansalaisuus: a) Trinidad ja Tobagon; b) Yhdysvaltojen kansalainen. Passin nro: a) TB162181 (27.1.2015 myönnetty Trinidad ja Tobagon passi, jonka voimassaolo päättyi 26.1.2020); b) 420985453 (Yhdysvaltojen passi, jonka voimassaolo päättyi 6.2.2017). Kansallinen henkilötunnus: 19670704052 (Trinidad ja Tobago). Osoite: a) Yhdysvallat (vankeudessa, Federal Detention Center, Miami, rekisterinumero: 10423-509); b) #12 Rio Claro Mayaro Road, Rio Claro, Trinidad (osoite 2008 – maaliskuu 2015); c) #7 Guayaguayare Road, Rio Claro, Trinidad (osoite vuoden 2003 paikkeilla); d) Yhdysvallat (sijaintipaikka tammikuu 1991 – 2008). Lisätietoja: a) Korkea-arvoinen jäsen Islamic State in Iraq and the Levant -järjestössä (ISIL), josta on käytetty luettelossa nimeä Al-Qaida in Iraq. Värvännyt ISILin nimissä ja kehottanut verkossa olevalla videolla yksittäisiä ihmisiä tekemään terroritekoja. b) Fyysinen kuvaus: pituus: 176 cm; paino: 73 kg; ruumiinrakenne: normaali; silmien väri: ruskeat; hiusten väri: mustat (kalju); ihonväri: ruskea. c) Puhuu englantia. 7 d artiklan 2 kohdan i alakohdassa tarkoitettu nimeämispäivä: 23.11.2021.”
(5)

Delegoidun asetuksen (EU) 2020/2014 6 artiklan 1 kohdan c alakohdan ii alakohtaan sisältyy eloonjäämisasteeseen perustuva vapautus, jota sovelletaan, kun punakampela on pyydetty pohjatrooleilla (OTB, PTB), joiden silmäkoko on 90–119 millimetriä ja joissa on tietynlaiset paneelit, Kansainvälisen merentutkimusneuvoston (ICES) määrittelemällä alueella 3a sijaitsevilla unionin vesillä. Scheveningen-ryhmä pyysi vapautuksen laajentamista niin, että sitä sovellettaisiin myös trooleihin, joissa on silmäkooltaan vähintään 120 millimetrin neliösilmäinen valikointiristikko, Kattegatin ICES-osa-alueella vuosittain 1 päivästä lokakuuta 31 päivään joulukuuta. STECF huomautti, että Tanskan toimittamat tieteelliset lisätiedot vahvistavat, että poisheitetyn punakampelan eloonjäämisaste on suurempaa silmäkokoa käytettäessä ovitroolikalastuksessa sallittuun 80–99 millimetrin silmäkokoon verrattuna yhtä korkea tai korkeampi, Seltra-paneeli ja 120 millimetrin neliösilmäinen valikointiristikko mukaan lukien. (4) Tästä syystä vapautusta olisi laajennettava niin, että sitä sovelletaan Kattegatin osa-alueella myös trooleihin, joissa on vähintään 120 millimetrin neliösilmäinen valikointiristikko.
(9)

Delegoidun asetuksen (EU) 2020/2015 13 artiklan 1 kohdan f alakohdassa myönnetään de minimis -poikkeus karjukalaa pohjatrooleilla ICES-alueilla 7b,7c ja 7f–7k pyytäville aluksille. Luoteisten vesialueiden jäsenvaltiot pyysivät täsmentämään, että poikkeuksen laskennan olisi perustuttava kaikilla pyydyksillä saatuihin saaliisiin. STECF totesi (5), että vaikka tällä pyynnöllä on vaikutuksia sallittuihin poisheitettäviin de minimis -määriin, poisheitettävä määrä ei ole suuri, jos de minimis -taso on 0,5 prosenttia, riippumatta siitä, onko saaliit saatu kaiken tyyppisillä pyydyksillä vaiko ainoastaan pohjatrooleilla. Lisäksi poikkeusta olisi sovellettava ainoastaan täytäntöönpanoasetuksen (EU) N:o 404/2011 liitteessä XI lueteltujen asianomaisten pohjatroolien pyydyskoodeihin. Poikkeus olisi sen vuoksi myönnettävä näillä ehdoilla 31 päivään joulukuuta 2022 saakka. Jäsenvaltioiden on toimitettava STECF:n pyytämät saalistiedot viimeistään 1 päivänä toukokuuta 2022.
(127)

Kolmen viime vuoden aikana Etelä-Sudanissa on sattunut yhdeksän onnettomuutta ja vakavaa vaaratilannetta, mukaan lukien 2 päivä maaliskuuta 2021 tapahtunut ja 10 kuolonuhria vaatinut South Sudan Supreme Airlinesin liikennöimän Let-410-ilma-aluksen, jonka rekisteritunnus on HK-4274, törmäys ja hiljattain 2 päivä marraskuuta 2021 tapahtunut ja viisi kuolonuhria vaatinut Antonov AN-26 -ilma-aluksen, jonka rekisteritunnus on TR-NGT, törmäys. Molemmissa tapauksissa rekisteröintitunnusten aitous on kyseenalaistettu, koska ne eivät vaikuta enää olevan voimassa, minkä vuoksi niitä on mahdollisesti käytetty valerekisteritunnuksina kyseessä olevissa ilma-aluksissa. Näihin tapahtumiin liittyvät olosuhteet herättivät huolta Etelä-Sudanin siviili-ilmailuviranomaisen, jäljempänä ’SSCAA’, valmiuksista hoitaa asianmukaisesti sen vastuulla olevien lentoliikenteen harjoittajien turvallisuusvalvontaa.
9)

Korvataan FCL.725 kohdan d alakohta seuraavasti: ”d) Yhden ohjaajan ja usean ohjaajan lentotoiminta 1) Jos lentäjällä on jo tyyppikelpuutus tiettyyn ilma-alustyyppiin ja siihen sisältyy oikeus yhden ohjaajan tai usean ohjaajan lentotoimintaan, hänen katsotaan jo täyttäneen teoriatietovaatimukset, kun hän hakee oikeuden lisäämistä toiseen lentotoimintamuotoon samalla ilma-alustyypillä. 2) Tällaisen lentäjän on suoritettava tätä toista lentotoimintamuotoa varten lisälentokoulutus kyseisellä tyypillä tämän liitteen lisäyksen 9 mukaisesti, ellei komission asetuksen (EU) N:o 748/2012 liitteen I (osa 21) mukaisesti laadituissa käyttöönsoveltuvuustiedoissa toisin määrätä. Koulutus on suoritettava jommassakummassa seuraavista: i) hyväksytty koulutusorganisaatio; ii) organisaatio, johon sovelletaan asetuksen (EU) N:o 965/2012 liitettä III (osa ORO) ja jolla on oikeus antaa tällaista koulutusta joko hyväksynnän tai yhden ohjaajan helikopterien tapauksessa ilmoituksen perusteella. 3) Yhden ohjaajan helikoptereita lukuun ottamatta lentotoimintamuoto on merkittävä lupakirjaan. 4) Yhden ohjaajan helikoptereihin sovelletaan seuraavia säännöksiä: i) Jos lentokoe tai tarkastuslento muun kuin vaativan yhden ohjaajan helikopterin tyyppikelpuutusta varten on suoritettu ainoastaan usean ohjaajan lentotoiminnassa, lupakirjaan on tyyppikelpuutuksen kanssa merkittävä rajoitus usean ohjaajan lentotoimintaan. Tämä merkintä on poistettava, kun hakija suorittaa tarkastuslennon, johon sisältyvät tämän liitteen lisäyksessä 9 määritetyt yhden ohjaajan toimintaa varten tarvittavat osat. ii) Muissa tapauksissa lentotoimintamuotoa ei merkitä lupakirjaan. Lentäjällä on oikeus käyttää tyyppikelpuutuksen oikeuksia A) yhden ohjaajan lentotoiminnassa edellyttäen, että lentokoe tai tarkastuslento 1) on suoritettu yhden ohjaajan lentotoiminnassa; tai 2) on suoritettu usean ohjaajan lentotoiminnassa ja sisältänyt tämän liitteen lisäyksen 9 mukaiset lisäosat yhden ohjaajan lentotoimintaa varten; B) usean ohjaajan lentotoiminnassa seuraavin edellytyksin: 1) lentäjä täyttää FCL.720.H kohdan a alakohdan 2 alakohdan vaatimukset; 2) oikeuksia käytetään ainoastaan asetuksen (EU) N:o 965/2012 liitteen III (osa ORO) mukaisesti; 3) lentokoe tai tarkastuslento on suoritettu usean ohjaajan lentotoiminnassa.”
(19)

Asianomaisten osapuolten on esitettävä kaikki huomautuksensa ja pyyntönsä TRON.tdi-alustan kautta (https://webgate.ec.europa.eu/tron/TDI) skannatut valtakirjat ja todistukset mukaan luettuina. Päästäkseen käyttämään TRON.tdi-alustaa asianomaisilla osapuolilla on oltava EU Login -tili. TRON.tdi-tietokantaan rekisteröitymistä ja sen käyttöä koskevat ohjeet ovat osoitteessa https://webgate.ec.europa.eu/tron/resources/documents/gettingStarted.pdf Käyttämällä TRON.tdi-tietokantaa asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”EUROOPAN KOMISSION KANSSA KÄYTÄVÄ VIESTINTÄ KAUPAN SUOJATOIMIA KOSKEVISSA TAPAUKSISSA” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivat ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista. Komission yhteystiedot: European Commission Directorate-General for Trade Directorate G Office: CHAR 04/039 1049 Bruxelles/Brussel BELGIQUE/BELGIË TRON.tdi: https://webgate.ec.europa.eu/tron/tdi Sähköposti: TRADE-GFFTU-AC@ec.europa.eu
(20)

Asianomaisten osapuolten on esitettävä kaikki huomautuksensa ja pyyntönsä TRON.tdi-alustan kautta (https://webgate.ec.europa.eu/tron/TDI) skannatut valtakirjat ja todistukset mukaan luettuina. Päästäkseen käyttämään TRON.tdi-alustaa asianomaisilla osapuolilla on oltava EU Login -tili. TRON.tdi-alustalle rekisteröitymistä ja sen käyttöä koskevat ohjeet ovat osoitteessa https://webgate.ec.europa.eu/tron/resources/documents/gettingStarted.pdf Käyttämällä TRON.tdi-tietokantaa tai sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”EUROOPAN KOMISSION KANSSA KÄYTÄVÄ VIESTINTÄ KAUPAN SUOJATOIMIA KOSKEVISSA TAPAUKSISSA” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivat ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista. Komission yhteystiedot: European Commission Directorate-General for Trade Directorate G Office: CHAR 04/039 1049 Brussels BELGIUM TRON.tdi: https://webgate.ec.europa.eu/tron/tdi Sähköposti: TRADE-GFFTU-AC@ec.europa.eu
(3)

Asetuksen (EY) N:o 1907/2006, sellaisena kuin se on viimeksi muutettuna komission asetuksella (EU) 2020/2096 (3), liitteen XVII lisäyksissä 1–6 ei vielä oteta huomioon asetuksen (EY) N:o 1272/2008, sellaisena kuin se on muutettuna komission delegoiduilla asetuksilla (EU) 2020/1182 (4) ja (EU) 2021/849 (5), mukaisia aineiden uusia CMR-luokituksia. Sen vuoksi on aiheellista lisätä asetuksen (EY) N:o 1907/2006 liitteen XVII lisäyksiin 2, 4 ja 6 vastikään kategorian 1A tai 1B CMR-aineiksi luokitellut aineet, jotka luetellaan delegoiduissa asetuksissa (EU) 2020/1182 ja (EU) 2021/849.
(4)

Koska sopimus on tarpeen panna täytäntöön viipymättä, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä. Koska tällä asetuksella käyttöön otetut muutokset koskevat tariffikiintiökautta, joka on meneillään asetuksen voimaantulopäivänä, on tarpeen vahvistaa kyseistä kautta koskevat siirtymäsäännökset.
2)

Lisätään B osassa (Yhteisöt) olevaan luetteloon merkinnät seuraavasti: Nimi Tunnistetiedot Perusteet Luetteloon merkitsemisen päivämäärä ”79. Velada LLC OOO Велада Osoite: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation; Perustamispäivä: 29.6.2015 Velada LLC on yksityinen yritys, joka toimii öljy- ja kaasualalla Syyriassa. Joulukuussa 2019 Syyrian parlamentti hyväksyi sopimuksen, jolla Velada LLC -yhtiölle annettiin oikeus kehittää öljyn ja kaasun tuotantoa Syyriassa, myös hallinnon valvonnassa olevien Koillis-Syyrian alueiden öljykentillä ja Damaskoksen pohjoispuolella olevalla kaasukentällä. Näin ollen se hyötyy Syyrian hallinnosta tai tukee sitä. 13.12.2021 80. Mercury LLC OOO Меркурий Osoite: Leninsky Prospekt, Dom 137, Building 1, Local 2, Room 5, Moscow, Russian Federation Mercury LLC on yksityinen yritys, joka toimii öljy- ja kaasualalla Syyriassa. Joulukuussa 2019 Syyrian parlamentti hyväksyi sopimuksen, jolla Mercury LLC -yhtiölle annettiin oikeus kehittää öljyn ja kaasun tuotantoa Syyriassa, myös hallinnon valvonnassa olevien Koillis-Syyrian alueiden öljykentillä ja Damaskoksen pohjoispuolella olevalla kaasukentällä. Näin ollen se hyötyy Syyrian hallinnosta tai tukee sitä. 13.12.2021 81. Evro Polis LLC OOO Евро Полис Osoite: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation; Sukulaisia/yhtiökumppaneita: General Petroleum Corp. Evro Polis LLC on Wagner Groupiin Syyriassa yhteyksissä oleva yksityinen yritys, joka toimii kaivos-, öljy- ja kaasualalla Syyriassa. Evro Polis LLC toimii Wagner Groupin peiteyhtiönä Syyriassa. Se on allekirjoittanut Syyrian hallinnon kanssa valtion omistaman General Petroleum Corp. -yhtiön välityksellä useita sopimuksia, joiden myötä se saa 25 prosenttia Wagner Groupin hallinnoimien öljy- ja kaasukenttien öljy- ja kaasutuotannosta saaduita tuloista. Näin ollen se hyötyy Syyrian hallinnosta tai tukee sitä. 13.12.2021”
Johtavan asemansa vuoksi Wagner Groupissa hän on vastuussa vakavista ihmisoikeusrikkomuksista, kuten kidutuksesta ja laittomista, sattumanvaraisista tai mielivaltaisista teloituksista, joihin Wagner Group on syyllistynyt.

Venäjän sotilastiedustelupalvelun (GRU) entinen upseeri Dimitri Utkin on Wagner Groupin perustaja ja vastaa Wagner Groupin palkkasotilaiden sijoittamista eri maihin koskevien operaatioiden koordinoinnista ja suunnittelusta.

Näin ollen hän on vastuussa vakavista ihmisoikeusrikkomuksista Syyriassa.

Stavropolin poliisin entinen työntekijä Stanislav Dychko on Wagner Groupin palkkasotilas.

18.

Valery (Valeriy) Nikolaevich ZAKHAROV

Валерий Николаевич Захаров (venäjänkielinen kirjoitustapa)

Asema(t): Keski-Afrikan tasavallan presidentin turvallisuusneuvonantaja Wagner Groupin tunnus: M-5658 Syntymäaika: 12.1.1970 Syntymäpaikka: Leningrad, Venäjän SFNT (nykyinen Venäjän federaatio) Kansalaisuus: Venäjä Sukupuoli: mies

Venäjän valtion turvallisuuskomitean (FSB) entinen jäsen Valery Zaharov on Keski-Afrikan tasavallan presidentin turvallisuusneuvonantaja. Hän on Wagner Groupin johtorakenteen avainhenkilö, ja hänellä on tiiviit yhteydet Venäjän viranomaisiin. Ottaen huomioon hänen vaikutusvaltaisen asemansa Keski-Afrikan tasavallassa ja johtavan roolinsa Wagner Groupissa, hän on vastuussa vakavista ihmisoikeusrikkomuksista, kuten laittomista, sattumanvaraisista tai mielivaltaisista teloituksista, joihin Wagner Group on syyllistynyt Keski-Afrikan tasavallassa. Tähän kuuluu kolmen venäläisen toimittajan murha vuonna 2018, jolloin heidän turvallisuudestaan vastasi Valery Zakharov.
7.

korvataan liitteessä I olevan 1 osan 1 kohta seuraavasti: ”1. Asetuksen 5 artiklassa tarkoitetut vaatimukset, jotka koskevat sorkka- ja kavioeläinten kokoamispitopaikkojen eristystä ja bioturvaamistoimenpiteitä, ovat seuraavat: a) sorkka- ja kavioeläimiä varten on oltava asianmukaiset eristystilat; b) pitopaikassa tai pitopaikan epidemiologisesti erillisissä eläintiloissa on pidettävä aina pelkästään saman luokan ja saman lajin sorkka- ja kavioeläimiä, joilla on sama terveystilanne; c) poiketen b alakohdassa säädetystä sorkka- ja kavioeläinten lajien erottamisvaatimuksesta, lammas- ja vuohieläimiä on aina mahdollista pitää yhdessä pitopaikassa tai samassa epidemiologisesti erillisessä pitopaikan eläintilassa; d) käytössä on oltava asianmukainen järjestelmä jäteveden keruun varmistamiseksi; e) alueet, joilla sorkka- ja kavioeläimiä pidetään, ja mahdolliset käytävät sekä eläinten kanssa kosketuksiin joutuvat materiaalit ja välineet on puhdistettava ja desinfioitava vahvistettujen toimintamenettelyjen mukaisesti jokaisen sorkka- ja kavioeläinryhmän pois siirtämisen jälkeen ja tarvittaessa ennen uuden sorkka- ja kavioeläinryhmän tuloa; f) puhdistus- ja desinfiointitoimien jälkeen ja ennen uuden sorkka- ja kavioeläinryhmän saapumista sorkka- ja kavioeläinten pitotiloihin on pidettävä asianmukaiset puhdistustauot.”